ໃນຄຳສັ່ງແນະນຳດັ່ງກ່າວຂອງທ່ານນາຍົກລັດຖະມົນຕີ ໄດ້ຈະແຈ້ງວ່າ, ການລະບາດຂອງ COVID-19 ກຳລັງສືບຕໍ່ແຜ່ລາມຢ່າງສັບສົນໃນຫຼາຍປະເທດທົ່ວໂລກ, ແຕ່ລະມື້ມີປະມານ 600,000 ກໍລະນີ ໃໝ່ ແລະ ມີຜູ້ເສຍຊີວິດປະມານ 6,000 ຄົນ ຍ້ອນຕິດເຊື້ອພະຍາດ COVID-19. ໂດຍສະເພາະ ໃນໂລກປະກົດຕົວເຊື້ອໄວຣັດປະເພດໃໝ່ ທີ່ສາມາດແຜ່ລາມອັນຕະລາຍກວ່າໄວຣັດ SARS-CoV-2 ໃນ 38 ປະເທດ; ຫຼາຍປະເທດຕ້ອງໄດ້ນຳໃຊ້ມາດຕະການທີ່ເຂັ້ມແຂງ ແລະ ມີການສະກັດກັ້ນຄືນໃໝ່ ເພື່ອປ້ອງກັນ ແລະ ຕ້ານໂລກລະບາດ.
ຕາມນັ້ນ, ທ່ານນາຍົກລັດຖະມົນຕີ ໄດ້ຮຽກຮ້ອງ:ກະຊວງປ້ອງກັນປະເທດ ເປັນຜູ້ຮັບຜິດຊອບທີ່ສຳຄັນທີ່ສຸດ, ແລະ ປະສານສົມທົບກັບກະຊວງປ້ອງກັນຄວາມສະຫງົບ ແລະ ຄະນະກຳມະການປະຊາຊົນບັນດາແຂວງຊາຍແດນ ໃນການຊີ້ນຳເພີ່ມທະວີວຽກງານຄຸ້ມຄອງຊາຍແດນ, ສະກັດກັ້ນ ການເຂົ້າ - ອອກເມືອງທີ່ຜິດກົດໝາຍ, ໂດຍສະເພາະແມ່ນສຳຫຼັບເສັ້ນທາງນ້ອຍ ແລະ ທາງທະເລ...
ກະຊວງປ້ອງກັນປະເທດ, ຄະນະກຳມະການປະຊາຊົນບັນດາແຂວງ ແລະ ນະຄອນທີ່ຂຶ້ນກັບສູນກາງ ສືບຕໍ່ຄຸ້ມຄອງການແຍກອອກຫ່າງຂອງຄົນເຂົ້າ - ອອກເມືອງ, ຮັບປະກັນຄວາມແຍກອອກຫ່າງເປັນເວລາ 14 ວັນ ແລະ ມີເວລາພຽງພໍສຳລັບການຕິດຕາມການແພດ ຫຼັງຈາກປະຕິບັດການແຍກອອກຫ່າງ. ຫ້າມເດັດຂາດບໍ່ໃຫ້ແຜ່ເຊື້ອພະຍາດໃນເຂດແຍກຕົວຈົນເຖິງໃນຊຸມຊົນ.
ກະຊວງການຕ່າງປະເທດ ຕ້ອງຮັບຜິດຊອບ ແລະ ຊີ້ນຳການກວດກາຢ່າງເຂັ້ມງວດຕໍ່ບັນດາພົນລະເມືອງຢູ່ຕ່າງປະເທດຕ້ອງການກັບຄືນປະເທດ, ຮັບປະກັນເປົ້າໝາຍທີ່ຖືກຕ້ອງ, ເອົາໃຈໃສ່ປົກປ້ອງພົນລະເມືອງ, ແລະ ສ້າງເງື່ອນໄຂອັນສະດວກໃຫ້ແກ່ຜູ້ອາຍຸສູງ, ຄົນທີ່ປະສົບກັບສະພາບການຫຍຸ້ງຍາກ, ຄົນທີ່ໄປຕ່າງປະເທດເພື່ອການປິ່ນປົວ, ຄົນທີ່ມີວີຊາໝົດອາຍຸ, ສັນຍາແຮງງານໝົດອາຍຸ…ກັບຄືນບ້ານຢ່າງປອດໄພ.
ປະຕິບັດໂຈະການບິນມາຫວຽດນາມຈາກບັນດາປະເທດ ແລະ ເຂດແຂ້ວນທີ່ເກີດສາຍພັນໃໝ່ SARS-CoV-2 ເຊັ່ນອັງກິດ ແລະ ອາຟຣິກາໃຕ້; ກະຊວງການຕ່າງປະເທດ ໄດ້ຮັບການມອບໝາຍເປັນຜູ້ຮັບຜິດຊອບສູງສຸດ, ແລະ ປະສານງານກັບກະຊວງສາທາລະນະສຸກ ແລະ ກະຊວງຄົມມະນາຄົມຂົນສົ່ງໃນການກຳນົດບັນດາປະເທດຕ້ອງການນຳ ໃຊ້ມາດຕະການດັ່ງກ່າວນີ້.
ຖ້າກວດພົບກໍລະນີຕິດເຊື້ອພະຍາດ, ກະຊວງສາທາລະນະສຸກ, ກະຊວງປ້ອງກັນຄວາມສະຫງົບ, ກະຊວງປ້ອງກັນປະເທດ, ຄະນະກຳມະການປະຊາຊົນແຂວງ, ນະຄອນທີ່ຂຶ້ນກັບສູນກາງ ຕ້ອງໄດ້ລົງໄຕ່ຖາມສະພາບການໂດຍໄວ ແລະ ນຳໃຊ້ມາດຕະການທີ່ຈຳເປັນ ເພື່ອປ້ອງກັນການລະບາດ, ຫ້າມເດັດຂາດບໍ່ໃຫ້ແຜ່ເຊື້ອພະຍາດໃນເຂດແຍກຕົວຈົນເຖິງໃນຊຸມຊົນ.
ກະຊວງປ້ອງກັນຄວາມສະຫງົບ ຕ້ອງຊີ້ນຳເພີ່ມທະວີການສືບສວນ - ສອບສວນ ແລະ ດຳເນີນຄະດີຕາມກົດໝາຍ ສຳຫຼັບກໍລະນີເຂົ້າ - ອອກເມືອງຜິດກົດໝາຍ, ການຈັດຕັ້ງການເຂົ້າ - ອອກເມືອງທີ່ຜິດກົດໝາຍ; ບັນດາສະຖານທີ່ພັກເຊົາ, ໂຮງແຮມຮັບຄົນທີ່ເຂົ້າມາພັກເຊົາແບບຜິດກົດໝາຍ; ຕໍ່ຕ້ານ ແລະ ບໍ່ປະຕິບັດຕາມລະບຽບການກ່ຽວກັບການປ້ອງກັນ ແລະ ຄວບຄຸມການລະບາດ.
ກະຊວງຄົມມະນາຄົມຂົນສົ່ງ ຕ້ອງເປັນຜູ້ຮັບຜິດຊອບຫຼັກ, ແລະ ຊີ້ນຳການປະຕິບັດຢ່າງເຂັ້ມງວດລະບຽບການ ກ່ຽວກັບການປ້ອງກັນ ແລະ ຄວບຄຸມການລະບາດຂອງພະຍາດໂດຍໄວວາ, ໃນບັນດາຖ້ຽວບິນທີ່ຂົນສົ່ງພົນລະເມືອງເຂົ້າເມືອງ, ຮັບປະກັນການກວດພົບໂດຍໄວ ແລະ ນຳໃຊ້ມາດຕະການທີ່ ເໝາະສົມ ສໍາລັບກໍລະນີຕິດເຊື້ອ...
ຄຳຮຸ່ງ